उत्तर : कॅरेट हे सोन्याची शुद्धता मोजण्याचे एक परिमाण आहे. कॅरेटचे मूल्य जितके जास्त, तितकी सोन्याची शुद्धता अधिक असते. २४ कॅरेट सोने हे ९९.९० टक्के शुद्ध असते. त्यात इतर धातूंची भेसळ नसते. तर, २२ कॅरेट सोने ९१.६७ टक्के शुद्ध असते. त्यात तांबे आणि झिंक या धातूचे मिश्रण काही प्रमाणात असते. या मिश्रणामुळे २४ कॅरेट सोन्याच्या तुलनेत २२ कॅरेटचे सोने टणक असते. शुद्धतेतील फरकामुळं साहजिकच २४ कॅरेट सोने हे महाग असते. मात्र, २४ कॅरेट सोने हे फारच नाजूक असल्याने दैनंदिन वापरापेक्षा गुंतवणुकीसाठी ते उपयुक्त असते.